Source: https://www.hel.fi/static/public/hela/Kaupunginhallituksen_konsernijaosto/Suomi/Paatos/2014/Kanslia_2014-02-10_Koja_2_Pk/E78D0B90-B7A3-46B7-B982-9BEE920F3B7C/Kaupungin_edustajan_nimeamista_Y-Saation_hallituks.html
Timestamp: 2020-04-09 17:54:29+00:00
Document Index: 20795840

Matched Legal Cases: ['§ 164', '§ 164', '§ 164', '§ 149', '§ 164', '§ 16', '§ 164', '§ 149']

Kaupungin edustajan nimeämistä Y-Säätiön hallitukseen koskevan konsernijaoston päätöksen muuttaminen
HEL 2013-010750 T 00 01 06
Konsernijaosto päätti muuttaa 11.11.2013 § 164 tekemäänsä päätöstä Y-säätiön hallituksen jäsenen nimeämisen osalta ja nimetä Jarmo Räihän tilalle tilapalvelupäällikkö Jaana Lunnelan sosiaali- ja terveysvirastosta Y-säätiön hallituksen varsinaiseksi jäseneksi toimikaudeksi 2014 - 2015.
Konsernijaosto päättänee muuttaa 11.11.2013 § 164 tekemäänsä päätöstä Y-säätiön hallituksen jäsenen nimeämisen osalta ja nimetä Jarmo Räihän tilalle tilapalvelupäällikkö Jaana Lunnelan sosiaali- ja terveysvirastosta Y-säätiön hallituksen varsinaiseksi jäseneksi toimikaudeksi 2014 - 2015.
Konsernijaosto päätti (11.11.2013 § 164) muuttaa 14.10.2013 § 149 tekemäänsä päätöstä Y-säätiön hallituksen jäsenen nimeämisen osalta ja nimesi kaupungin edustajaksi Y-säätiön hallituksen varsinaiseksi jäseneksi johtava asiantuntija Jarmo Räihän toimikaudeksi 2014 - 2015. Konsernijaoston päätökset sisältyvät päätöshistoriaan.
Y -säätiöstä saadun tiedon mukaan johtava asiantuntija Jarmo Räihä on Y -säätion hallituksen kokouksessa 12.12.2013 ilmoittanut eroavansa Y -säätiön hallituksesta ja siirtyvänsä pois Helsingin kaupungin palveluksesta. Konsernijaoston 11.11.2013 § 164 tekemää päätöstä on tarpeen muuttaa Y -säätiön hallituksen varsinaisen jäsenen nimeämisen osalta päätösehdotuksen mukaisesti.
Lisäksi esittelijä toteaa, että Y -säätiön valtuuskunnan 17.4.2013 pidetyssä kokouksessa päätettiin 1.1.2013 alkaen hallituksen jäsenten kokouspalkkioksi 100,00 euroa / kokous ja hallituksen puheenjohtajalle 150,00 euroa / kokous. Hallituksen puheenjohtajalle maksetaan tämän lisäksi 1000,00 euron ja varapuheenjohtajalle 750,00 euron vuotuinen korvaus. Valtuuskunnan puheenjohtajan kokouspalkkio on 150,00 euroa / kokous ja varapuheenjohtajan kokouspalkkio 100,00 euroa / kokous. Y-säätiön säännöt (§ 16) mahdollistavat kohtuullisen kokouspalkkion maksamisen, mutta Y-säätiö ei ole aiemmin maksanut valtuuskunnan tai hallituksen jäsenille kokouspalkkiota. Y-säätiön toiminta on kasvanut merkittävästi vuosien aikana ja tästä syystä valtuuskunta on katsonut tarpeelliseksi maksaa esitetyt palkkiot.
Kaupunginhallituksen konsernijaosto 11.11.2013 § 164
Konsernijaosto päätti muuttaa 14.10.2013 § 149 tekemäänsä päätöstä Y-säätiön hallituksen jäsenen nimeämisen osalta ja nimetä johtava asiantuntija Jarmo Räihän sosiaali- ja terveysvirastosta Y-säätiön hallituksen varsinaiseksi jäseneksi toimikaudeksi 2014 - 2015.
Esteelliset: Tuuli Kousa
14.10.2013 Ehdotuksen mukaan